MK ออกหุ้นกู้ 500 ลบ. ดอกเบี้ย 4.20% ขายรายใหญ่ 23 ก.พ.-3 มี.ค.59
MK ออกหุ้นกู้มูลค่า 500 ลบ.อายุ 3 ปี 9 เดือน ดอกเบี้ย 4.20% เสนอขายรายใหญ่ 23 ก.พ.-3 มี.ค.59 เพื่อใช้เป็นเงินทุนหมุนเวียนในการดำเนินธุรกิจ และ/หรือ รองรับการลงทุนของบริษัทฯ
10 ก.พ. 2559

บริษัท มั่นคงเคหะการ จำกัด (มหาชน) หรือ MK ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้มูลค่าไม่เกิน 500 ล้านบาท อายุ 3 ปี 9 เดือน ครบกำหนดไถ่ถอน พ.ศ.2562 อัตราดอกเบี้ยคงที่ 4.20% ต่อปี ชำระดอกเบี้ยทุก 3 เดือนตลอดอายุหุ้นกู้ โดยจะเสนอขายให้แก่ผู้ลงทุนสถาบันและผู้ลงทุนรายใหญ่ เปิดจองซื้อในวันที่ 23 ก.พ.-3 มี.ค.59 ผ่าน บล.ฟินันซ่า และ บล.ฟินันเซียไซรัส
โดยการออกหุ้นกู้ครั้งนี้บริษัทมีวัตถุประสงค์เพื่อใช้เป็นเงินทุนหมุนเวียนในการดำเนินธุรกิจ และ/หรือ รองรับการลงทุนของบริษัททั้งในปัจจุบันและการลงทุนที่จะเกิดขึ้นในอนาคต
สำหรับอันดับความน่าเชื่อถือของผู้ออกหุ้นกู้ที่ระดับ BBB+ โดยบริษัท ทริสเรทติ้ง จำกัด เมื่อวันที่ 17 มิ.ย. 58 